CELEX: 52021PC0248
Language: et
Date: 2021-05-19
Title: Ettepanek: NÕUKOGU MÄÄRUS Gaboni Vabariigi ja Euroopa Ühenduse vahelise kalandussektorit käsitleva partnerluslepingu rakendusprotokolliga (2021–2026) ettenähtud kalapüügivõimaluste jaotamise kohta

EUROOPA KOMISJON
            Brüssel,19.5.2021
            COM(2021) 248 final
            2021/0128(NLE)
            Ettepanek:
            NÕUKOGU MÄÄRUS 
            Gaboni Vabariigi ja Euroopa Ühenduse vahelise kalandussektorit käsitleva partnerluslepingu rakendusprotokolliga (2021–2026) ettenähtud kalapüügivõimaluste jaotamise kohta
            
               
         
         
            
               SELETUSKIRI
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               
                  Kalandussektorit käsitlev partnerlusleping Gaboni Vabariigi ja Euroopa Ühenduse vahel allkirjastati 4. juunil 2007 ja see jõustus 11. juunil 2007 kestusega kuus aastat. Partnerlusleping pikeneb vaikimisi ja on seega endiselt kehtiv. Kalandussektorit käsitleva partnerluslepingu eelmine kolmeaastane rakendusprotokoll jõustus 24. juulil 2013 ja kaotas kehtivuse 23. juulil 2016.
               
               
                  Asjaomaste läbirääkimisjuhiste
                     1
                   alusel pidas komisjon Gaboni Vabariigi (edaspidi „Gabon“) valitsusega läbirääkimisi, et sõlmida Euroopa Liidu nimel kalandussektorit käsitleva partnerluslepingu uus rakendusprotokoll (2021–2026). Läbirääkimiste tulemusena parafeerisid läbirääkijad 10. veebruaril 2021 uue protokolli. Uus protokoll kehtib viis aastat alates selle ajutise kohaldamise kuupäevast, st kuupäevast, mil lepinguosalised selle allkirjastasid, nagu on sätestatud artiklis 24.
               
               
                  Käesoleva ettepanekuga soovitatakse anda luba rakendusprotokoll allkirjastada. 
               
            
            
               •Kooskõla poliitikavaldkonnas praegu kehtivate õigusnormidega
            
            
               Uue protokolli peamine eesmärk on luua Euroopa Liidu ja Gaboni Vabariigi kalandusalase strateegilise partnerluse jätkumiseks ja tugevdamiseks ajakohane raamistik, võttes arvesse reformitud ühise kalanduspoliitika prioriteete ja selle välismõõdet.
            
            
               Protokolli eesmärk on sätestada Euroopa Liidu laevade kalapüügivõimalused Gaboni kalapüügipiirkonnas kalavarude kasutamata ülejäägi piires, lähtudes parimatest kättesaadavatest teaduslikest nõuannetest ning Rahvusvahelise Atlandi Tuunikala Kaitse Komisjoni (ICCAT) resolutsioonidest ja soovitustest. Komisjoni seisukoht põhines muu hulgas eelmise rakendusprotokolli (2013–2016) hindamise tulemustel ning uue protokolli sõlmimist käsitleval ettevaataval hinnangul. Hinnangute koostajaks olid väliseksperdid. Rakendusprotokolli eesmärk on ühtlasi edendada Euroopa Liidu ja Gaboni Vabariigi koostööd, et arendada mõlema lepinguosalise huvides säästvat kalanduspoliitikat ning kalavarude vastutustundlikku kasutust Gaboni kalapüügipiirkonnas ja Atlandi ookeanis. Lisaks aitab see koostöö edendada inimväärseid töötingimusi kalandussektoris.
            
            
               Uue rakendusprotokolliga on ette nähtud kalapüügivõimalused järgmistele laevakategooriatele:
            
            
               –
                     27 tuunipüügiseinerit,
            
            
               –
                     6 ritvõngedega tuunipüügilaeva,
            
            
               –
                     abilaevad kooskõlas ICCATi asjakohaste resolutsioonidega ja Gaboni õigusaktides sätestatud piirangutega, 
            
            
               – 
                     4 traalerit seoses võimaliku süvamere koorikloomade püügiga (loa andmine sõltub katsepüügi tulemustest).
            
            
               •Kooskõla liidu muude tegevuspõhimõtetega
            
            
               
                  Läbirääkimised kalandussektorit käsitleva partnerluslepingu uue rakendusprotokolli sõlmimiseks Gaboniga on osa liidu välistegevusest seoses Aafrika, Kariibi mere ja Vaikse ookeani piirkonna (AKV) riikidega ning need vastavad eelkõige liidu eesmärkidele austada demokraatlikke põhimõtteid ja inimõigusi.
               
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
            
               
                  Õiguslik alus on Euroopa Liidu toimimise lepingu artikli 43 lõige 3, milles on sätestatud, et nõukogu võtab komisjoni ettepaneku põhjal vastu meetmed kalapüügivõimaluste eraldamise kohta. 
               
            
         
         
            
               •Subsidiaarsus (ainupädevusse mittekuuluva valdkonna puhul)
            
            
               Ettepanek tehakse Euroopa Liidu ainupädevusse kuuluvas valdkonnas.
            
            
               •Proportsionaalsus
            
            
               Ettepanek on proportsionaalne eesmärgiga luua õiguslik, keskkonnaalane, majanduslik ja sotsiaalne juhtimisraamistik liidu kalalaevade püügitegevuseks kolmanda riigi vetes ning mis on kehtestatud ühise kalanduspoliitika määruse artiklis 31. Ettepanek vastab nimetatud sätetele ja kõnealuse määruse artikli 32 sätetele kolmandatele riikidele antava finantsabi kohta.
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               •Praegu kehtivate õigusaktide järelhindamine või toimivuse kontroll
            
            
               2015. aastal tegi komisjon Gaboniga sõlmitud kalandussektorit käsitleva partnerluslepingu kehtiva protokolli (2013–2016) järelhindamise ning eelhindamise protokolli võimaliku pikendamise kohta.
            
            
               Hindamise käigus jõuti järeldusele, et ELi kalandussektor on kindlalt huvitatud kalastamisest Gabonis ning et protokolli uuendamine oleks mõlema lepinguosalise huvides. Lisaks aitaks rakendusprotokolli uuendamine tugevdada seiret, kontrolli ja järelevalvet ning tõhustada piirkonna kalandusvaldkonna juhtimist.
            
            
               ELile on tähtis, et oleks olemas õigusakt, mis võimaldab tihedat valdkondlikku koostööd riigiga, kes on allpiirkondlikul tasandil ookeanide majandamises oluline osaleja, võttes arvesse selle riigi jurisdiktsiooni alla kuuluva püügipiirkonna ulatust. Suhete tugevdamine Gaboniga on samuti vajalik liitude loomiseks Rahvusvahelise Atlandi Tuunikala Kaitse Komisjoni raames. Lisaks tähendab see, et ELi laevastik saab taas juurdepääsu olulisele püügipiirkonnale püügistrateegiate rakendamiseks mitmeaastase rahvusvahelise õigusraamistiku kohaselt. Kuna Libreville asub tähtsa püügipiirkonna keskmes, on tal lossimissadamana suur potentsiaal, seega on uus kavandatud protokoll nii ELi kalandussektori kui ka partnerriigi jaoks oluline. Gaboni ametiasutuste jaoks on eesmärk säilitada suhteid liiduga, et tugevdada ookeanide majandamist, saada konkreetset valdkondlikku toetust, millega nähakse ette mitmeaastased rahastamisvõimalused, ning alustada püügitegevuse toel oma töötleva tööstuse industrialiseerimist, mis on osa majanduse mitmekesistamise kavast.
            
            
               •Konsulteerimine sidusrühmadega
            
            
               
                  Hindamise käigus konsulteeriti liikmesriikidega, tootmisharu esindajatega ja rahvusvaheliste kodanikuühiskonna organisatsioonidega ning Gaboni kalandussektori haldusasutuste ja kodanikuühiskonnaga. Konsultatsioonid toimusid ka kaugpüügi nõuandekomisjoni raames.
               
            
            
               •Eksperdiarvamuste kogumine ja kasutamine
            
            
               
                  Ühise kalanduspoliitika määruse artikli 31 lõike 10 kohaselt kutsus komisjon eel- ja järelhindamist tegema sõltumatu konsultandi.
               
            
            
               4.MÕJU EELARVELE
            
            
               
                  Määruse eelnõu ei mõjuta liidu eelarvet.
               
            
            
               5.MUU TEAVE
            
            
               •Rakenduskavad ning järelevalve, hindamise ja aruandluse kord
            
            
               
                  Käesolev menetlus on algatatud paralleelselt menetlustega, mis on seotud nõukogu otsusega Euroopa Liidu ja Gaboni Vabariigi vahelise kalandussektorit käsitleva partnerluslepingu rakendusprotokolli liidu nimel allkirjastamise ja ajutise kohaldamise kohta, samuti nõukogu otsusega selle sõlmimise kohta. Käesolevat määrust tuleb hakata kohaldama niipea, kui protokollikohane kalandustegevus osutub võimalikuks, st protokolli ajutise kohaldamise kuupäeval.
               
            
            
               2021/0128 (NLE)
            
            
               Ettepanek:
            
         
         
            
               NÕUKOGU MÄÄRUS
            
            
               Gaboni Vabariigi ja Euroopa Ühenduse vahelise kalandussektorit käsitleva partnerluslepingu rakendusprotokolliga (2021–2026) ettenähtud kalapüügivõimaluste jaotamise kohta
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artikli 43 lõiget 3,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Gaboni Vabariigi ja Euroopa Ühenduse vaheline kalandussektorit käsitlev partnerlusleping (edaspidi „partnerlusleping“),
                  2
                mis on heaks kiidetud nõukogu määrusega (EÜ) nr 450/2007,
                  3
                jõustus 11. juunil 2007. Rakendusprotokolli (millega määratakse kindlaks partnerluslepinguga ette nähtud kalapüügivõimalused ja rahaline toetus) kehtivusaeg lõppes 23. juulil 2016.
            
            
               (2)Komisjon on pidanud Euroopa Liidu nimel läbirääkimisi uue protokolli (edaspidi „protokoll“) üle, mille kehtivusaeg on viis aastat.
            
            
               (3)Läbirääkimiste tulemusena parafeeriti protokoll 10. veebruaril 2021.
            
            
               (4)[…] võttis nõukogu vastu otsuse (EL) 2021/...
                  4
                uue protokolli allkirjastamise ja ajutise kohaldamise kohta, tingimusel et see sõlmitakse hilisemal kuupäeval. 
            
            
               (5)Protokolliga ettenähtud kalapüügivõimalused tuleks jaotada liikmesriikide vahel protokolli kogu kohaldamisajaks.
            
            
               (6)Käesolev määrus peaks jõustuma võimalikult kiiresti, pidades silmas liidu püügitegevuse majanduslikku tähtsust Gaboni kalapüügipiirkonnas ja vajadust lühendada nii palju kui võimalik ajavahemikku, mil püügitegevus on katkestatud.
            
            
               (7)Protokolli kohaldatakse ajutiselt alates selle allkirjastamise kuupäevast, et liidu laevad saaksid püügitegevust jätkata. Seepärast tuleks käesolevat määrust kohaldada alates samast kuupäevast,
            
            
               ON VASTU VÕTNUD KÄESOLEVA OTSUSE:
            
            
               Artikkel 1
            
            
               Gaboni Vabariigi ja Euroopa Ühenduse vahelise kalandussektorit käsitleva partnerluslepingu rakendusprotokollis (2021–2026) (edaspidi „protokoll“) sätestatud kalapüügivõimalused jaotatakse liikmesriikide vahel järgmiselt:
            
            
               a)Tuunipüügiseinerid:
            
            
               Hispaania:
                     [15]
                     laeva
            
            
               Prantsusmaa:
                     [12]
                     laeva
            
            
               b)Ritvõngedega tuunipüügilaevad:
            
         
         
            
               Hispaania:
                     [5]
                     laeva
            
            
               Prantsusmaa:
                     [1]
                     laev
            
            
               c)Traalerid:
            
            
               Hispaania:
                     [p.m.]
                     laeva
            
            
               xx:
                     [p.m.]
                     laeva
            
            
               Artikkel 2
            
            
               Käesolev määrus jõustub järgmisel päeval pärast selle avaldamist Euroopa Liidu Teatajas.
            
            
               Seda kohaldatakse alates protokollile allakirjutamise kuupäevast.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  
                        Vastu võetud põllumajandus- ja kalandusnõukogu 3418. istungil 22. oktoobril 2015.
               
               
                  
                     (2)
                  
                        Gaboni Vabariigi ja Euroopa Ühenduse vaheline kalandussektorit käsitlev partnerlusleping (ELT L 109, 26.4.2007, lk 3).
               
               
                  
                     (3)
                  
                        Nõukogu 16. aprilli 2007. aasta määrus (EÜ) nr 450/2007 Gaboni Vabariigi ja Euroopa Ühenduse vahelise kalandussektorit käsitleva partnerluslepingu sõlmimise kohta (ELT L 109, 26.4.2007, lk 1).
               
               
                  
                     (4)
                  
                        Nõukogu … 2021. aasta otsus (EL) 2021/… … kohta (ELT C […], […], lk […]).